**Óraterv**

**A pedagógus neve:** Kálmánné Szerényi Judit

**Iskola:** Zentai Úti Általános Iskola

**Tantárgy:** Etika

**Osztály:** 2. osztály

**Az óra témája:** Tégy valami jót! Írd le! Zárd a palackba! Indítsd útjára!

**Az óra cél- és feladatrendszere:** Értékek megfogalmazása: önismeret, mások megismerésére törekvés, empátia, elfogadás, segítség.

**Tantárgyi kapcsolatok:** Technika, rajz, magyar

**Felhasznált források:**

Tanmenetjavaslat etika tanításához a 2. évfolyam számára (Az én világom tankönyvhöz)

Szitakötő 2013/3 ŐSZ 23. lapszám

|  |  |
| --- | --- |
| Az óra menete | Megjegyzés |
|
| **1.** **Ráhangolódás**  Energetizáló játék: Nekem a „barátságról” az jut eszembe, hogy …… Asszociációs szavakkal körbe, illetve keresztbe mutatnak a gyerekek egymásra.  **2. Csoportalakítás**  6X5 fős csapatok lesznek  Állatfarm: mindenki kap egy állatról egy képet, nem mutathatják meg egymásnak. Az adott állat hangján keresik meg egymást.  A kialakult csoportok egy – egy csoportos asztalhoz ülnek.  **3. Megfigyelési szempont szöveghez**  Egy szöveget fogok nektek felolvasni a Szitakötő 23. számából. Hallgassátok figyelmesen, keressetek évszámokat, és próbáljátok megjegyezni az üzeneteket.  **4.** **Tanítói bemutatás**  Felolvasom a szöveget - Kovács Norbert: Palackba zárt üzenet  **Kérdések:**  Mikor indult útjára az üzenetes palack?  Mi volt a palackban?  Ki volt az utolsó üzenetíró, akiről tudunk?  Milyen üzenetek kerültek rá a papírra?  **5.** **Feladat a csoportnak**  Mi is el fogjuk készíteni a saját palackunkat. Csoportonként egyet.  Az a különbség a ti palackotok, és a történetben szereplő palack között, hogy nektek azokat a ***jótett***eket kell a lapra írni, amiket a következő hétre terveztek. Csak olyat fogalmazzatok meg, ami megvalósítható! A lapot ki is kell díszíteni az eszközök segítségével.  A neveteket is írjátok rá, valamint a mai dátumot!  „Útjára engedjük” a palackokat, a következő etika órán kinyitjuk, és megbeszéljük melyik üzenet valósult meg.  **6. „Házi feladat”**  A csoporttagok juttassák egymás eszébe a következő etika óráig, ki milyen jót szeretett volna tenni. Próbálják a tervüket véghezvinni! | Várható szavak: jókedv, vidámság, szülinap, bizalom, segítség, megbízhatóság, kedvesség, szeretet…  Képeken: bagoly, kakas, macska, kutya, majom, béka  1903  papírtekercs  Nagypapa 1948-ban  Tégy valami jót!  Eszközöket kapnak a csoportok: 1 db (műanyag) palack, papírlap, kötél, nyomda, dekoráláshoz színes lapok, színes ceruzák.  Az üzenetek tartalma titok a többi csoport számára a következő óráig. |